text: Недеља шеснаеста по Педесетници септембар 24, 2017 Видео Недељна Еванђеља са беседом Еванђеље о Талантима Презвитер Горан Димић: Беседа у недељу шеснаесту по Педесетници 2 Кор. 181 зач. (6:1-10). Браћо, сарађујући с Њим, молимо вас да не примите узалуд благодат Божију; 2. Јер говори: У вријеме погодно послушах те, и у дан спасења помогох ти. Ево сад је најпогодније вријеме, ево сад је дан спасења! 3. Никако ни у чему не дајући спотицање, да се служба не куди, 4. него се у свему показујмо као слуге Божије: у трпљењу многом, у невољама, у биједама, у тјескобама; 5. у ранама, у тамницама, у бунама, у трудовима, у бдјењима, у постовима, 6. у чистоти, у знању, у дуготрпљењу, у благости, у Духу Светоме, у љубави нелицемјерној, 7. у ријечи истине, у сили Божијој, са оружјем праведности десним и лијевим, 8. у слави и срамоти, у грдњи и похвали, као варалице и истинити, 9. као незнани и познати, као они који умиру а ево живимо, као кажњавани али не убијани, 10. као жалошћени а увијек радосни, као сиромашни а многе богатећи, као они који ништа немају а све посједују. Мт. 105 зач. (25:14-30). Рече Господ причу ову: човјек неки полазећи на пут дозва слуге своје и предаде им благо своје; 15. И једноме даде пет таланата, а другоме два, а трећему један, свакоме према његовој моћи; и одмах отиде. 16. А онај што прими пет таланата отиде те ради с њима, и доби још пет таланата. 17. Тако и онај што прими два, доби и он још два. 18. А који прими један, отиде те га закопа у земљу и сакри сребро господара свога. 19. А послије дугог времена дође господар ових слуга, и стаде сводити рачун са њима. 20. И приступивши онај што је примио пет таланата, донесе још пет таланата говорећи: Господару, предао си ми пет таланата; ево још пет таланата које сам добио с њима. 21. А господар његов рече му: Добро, слуго добри и вјерни, у маломе си био вјеран, над многим ћу те поставити; уђи у радост господара својега. 22. А приступивши и онај што је примио два таланта рече: Господару, предао си ми два таланта; ево још два таланта која сам добио с њима. 23. А господар његов рече му: Добро, слуго добри и вјерни, у маломе си био вјеран, над многим ћу те поставити; уђи у радост господара својега. 24. А приступивши и онај што је примио један талант рече: Господару, знао сам да си ти тврд човјек: жањеш гдје ниси сијао, и скупљаш гдје ниси вијао; 25. Па се побојах и отидох те сакрих талант твој у земљу; и ево ти твоје. 26. А господар његов одговарајући рече му: Зли и лијени слуго, знао си да жањем гдје нисам сијао, и скупљам гдје нисам вијао. 27. Требало је зато моје сребро да даш мјењачима; и дошавши, ја бих узео своје са добитком. 28. Узмите, дакле, од њега талант, и подајте ономе што има десет таланата. 29. Јер свакоме који има даће се, и претећи ће му; а од онога који нема, и што има узеће се од њега. 30. А неваљалога слугу баците у таму најкрајњу; ондје ће бити плач и шкргут зуба. Ово рекавши повика (Исус): Ко има уши да чује нека чује.


source: CulturaX

text: ''ВЛАДИМИР ПУТИН ЈЕ СВЕ ОПАСНИЈИ!'' Џо Бајден оптужио Русију да шири дезинформације поводом избора 2022. године - Националист Насловна Вести Русија "ВЛАДИМИР ПУТИН ЈЕ СВЕ ОПАСНИЈИ!" Џо Бајден оптужио Русију да шири дезинформације... Председник САД Џо Бајден оптужио је Русију да већ покушава да се умеша у изборе за Конгрес, који ће се одржати 2022. године, пренели су новинари који прате активности Беле куће. "Русија већ шири дезинформације поводом избора 2022. године. То је отворено кршење нашег суверенитета", рекао је Бајден током посете Управи директора Националне обавештајне службе САД. Такође је "упозорио на опасност од правог војног сукоба услед сајбер напада Русије". Како се наводи у саопштењу Беле куће, Бајден је изјавио да би сајбер напади једном могли да изазову "оружани сукоб". Притом, Бајден није изнео доказе за своје тврдње. Споменуо је и руског председника Владимира Путина, рекавши да лидер Русије "има проблеме". "Састајао сам се са Путином, који се суочава са правим проблемом – има привреду која се базира на нуклеарном оружју и нафтним пољима и ни на чему више, она је осма у свету. Он је свестан да је заиста у тешком положају и то га, по мом мишљењу, чини још опаснијим", рекао је Бајден, обраћајући се обавештајној заједници. Раније су САД више пута оптуживале Русију за мешање у председничке изборе, што Москва одлучно негира, истичући да су оптужбе неосноване. Председник Русије Владимир Путин изјавио је да Русија ниједном није добила доказе који потврђују оптужбе за мешање у изборе и сајбер нападе.


петак, 08. мар 2019, 23:00 Јелена Пилиповић, професорка и књижевница, говори о томе како је открила роман ''Рат и мир'' Лава Николајевича Толстоја, и зашто је ово дело постало књига којој се често враћа. ''Рат и мир'' многи сматрају једним од најзначајнијих романа светске литературе, и Толстојевим најбољим књижевним остварењем. Писан у широком епском замаху, са великом галеријом фикционалних и историјских ликова, и са неоспорном мисаоном дубином, овај роман је обележио читаву европску књижевност, и утицао на бројне писце. Пратећи судбину четири аристократске породице у периоду од 1805. до 1813. године, захватајући време Наполеновог похода на Русију, овај роман изнедрио је и неколико незаборавних ликова, међу којима су кнез Андреј Болконски, Пјер Безухов, Наташа Ростов, Марија Болконски, Николај Ростов... Наша саговорница говори о свом читалачком доживљају овог значајног Толстојевог дела, и о томе како се оно уградило у њен живот. Јелена Пилиповић предаје на Катедри за општу књижевност и теорију књижевности Филолошког факултета у Београду. Бави се тумачењем и промишљањем књижевности, надасве античке поезије, коју сагледава у светлости савремене теоријске мисли. Написала је студију о идили ''Орфејев век''. Феномену љубави у делу древне песникиње Сапфо посветила је књиге ''Locus amoris'' и ''Ка лепоти - еротолошко читање Сапфине поезије". Објавила је роман ''Дивотнице''. Добитница је Истраживачке награде града Париза и награде Никола Милошевић за најбоље дело у области филозофије, естетике и теорије књижевности и уметности у 2016. и то за књигу ''Ка лепоти - еротолошко читање Сапфине поезије".


(ВИДЕО) ДЕО КОЛОНИЈЕ И ДАЉЕ БЕЗ ВОДЕ-ЦИСТЕРНА НА АУТОБУСКОЈ СТАНИЦИ – ПАЛАНКА ДАНАС Из ЈКП Водовод су нас обавестили да су се радови на крпљењу водоводне цеви искомпликовали и да су житељи улица Слободана Пенезића, Ђуре Ђаковића и Моше Пијаде и даље без воде. Из тог разлога на аутобуској станици на Колонији одакле креће градски аутобус биће постављена цистерна са водом како би се грађани снбдели водом док трају радови. Иначе како сазнјемо од надлежних проблем се јавио због трафо-станице која је направљена тачно изнад водоводне мреже а цев је пукла баш испод ње. Радници и даље раде на санацији квара и мораће да обаве премошћавање цеви што ће им одузети доста времена. Према неким проценама санација квара је могућа током ноћи или сутра у преподневним часовима. http://palankadanas.com/wp-content/uploads/2018/08/media-share-0-02-05-1f20dc09773facc5405b8ebabea1ba2b9dd3f56d5afc8380f3dea46cb186c636.mp4 http://palankadanas.com/wp-content/uploads/2018/08/media-share-0-02-05-2d7ecbd3026d55d7b8cac635835f549f69644db925c00becc63385dff0d7e35a.mp4 Stalna veza (link) ka ovom članku: http://palankadanas.com/video-deo-kolonije-i-dalje-bez-vode-cisterna-na-autobuskoj-stanici/


Милојевићева Звезда 17 мечева без примљеног гола у Европи - Moja Crvena Zvezda Отворен „Fan store“ Црвене звезде у дворани... Važne vesti Важно Најновије Фудбал Милојевићева Звезда 17 мечева без примљеног гола у Европи од Moja Crvena zvezda јул 10, 2019 2 162 Црвена звезда је на овосезонској премијери против Судуве уписала реми без погодака, а дуел у Мариамполу је 17. од 31 у Европи на којем тим Владана Милојевића није примио гол. Чврста обрана постала је препознатљив знак нашег тима већ у првим утакмицама под командном палицом актуеног шефа стручног штаба. О снази бедема најбоље говори податак да је Црвена звезда током квалификација за Лигу Европе у сезони 2017/18 на четири од осам утакмица сачувала мирну мрежу. Милан Борјан остао је несавладан на утакмицама против Флоријане, Иртиша и Спарте на стадиону “Рајко Митић”, а тим из Прага није нашао пут до црвено-беле мреже ни на свом терену. Сјајан учинак у дефанзиви наш тим је учинио још импресивнијим у групној фази па гол није примио у Лондону против Арсенала, у Белорусији против БАТЕ Борисова и у оба сусрета са Келном. Феноменалан учинак по овом критеријуму употпунила је утакмица у Београду против ЦСКА из Москве завршена 0:0. Тешко решива енигма за офанзиву ривала нсш тим је био и прошле сезоне на интернационалној сцени. Спартаксу и Судуви ни по 180 минута није било довољно да нађу рупу у црвено-белом бедему, а Борјан је остао несавладан и у сусретима са Ред бул Салцбургом, Наполијем и Ливерпулом. Учинак гранитне одбране остао је на нивоу и на премијери у актуелној сезони, а реми мирних мрежа додатно је поправио проценат интернационалних утакмица на којима Звезда није примила гол. Кад се подвуче црта тим Владана Милојевича у 54,8% случајева остао је несавладан у Европи, а од 15 досадашњих ривала само три су успела да у оба меча постигну бар по један гол: Краснодар, Спартак Трнава и Пари Сен Жермен. Звездине утакмице у Европи без примљеног гола 29.6.2017. Црвена звезда – Флоријана 3:0 20.7.2017. Црвена звезда – Иртиш 2:0 27.7.2017 Црвена звезда – Спарта 2:0 3.8.2017. Спарта – Црвена звезда 0:1 28.9.2017. Келн – Црвена звезда 0:1 2.11.2017. Арсенал – Црвена звезда 0:0 23.11.2017. БАТЕ – Црвена звезда 0:0 7.12.2017. Црвена звезда – Келн 1:0 13.2.2018. Црвена звезда – ЦСКА 0:0 11.7.2018. Спартакс – Црвена звезда 0:0 17.7.2018. Црвена звезда – Спартакс 2:0 24.7.2018. Црвена звезда – Судува 3:0 1.8.2018. Судува – Црвена звезда 0:2 21.8.2018. Црвена звезда – Салцбург 0:0 18.9.2018. Црвена звезда – Наполи 0:0 6.11.2018. Црвена звезда – Ливерпул 2:0 9.7.2019. Судува – Црвена звезда 0:0 Звездаши после Судуве: Верујемо у тријумф у Београду milos stojanovic окт 23, 2019 окт 23, 2019 a PSZ..jer Zule jos juri Mbapea? јул 10, 2019 19:35 Čekaj.. koje su ovo fore i fazoni...podatak izmontiran i izvađen iz konteksta... Pa mi u Ligi šampiona u 4 utakmice primili 18 golova!!! јул 10, 2019 22:32 окт 23, 2019 4


text: Едукација важна за превенцију сексуалног насиља над децом Образовање је начин превенције, њиме дете добија знања, вештине и искуства која треба да му омогуће да препозна шта није дозвољено и на који начин да реагује ако су му права и безбедност угрожена, рекла је данас заменица заштитника грађана за права детета и родну равноправност Гордана Стевановић на скупу посвећен обележавању Европског дана заштите деце од сексуалног злостављања и сексуалног искоришћавања. На скупу, који је организовала Женска парламентарна мрежа у сарадњи са Инцест Траума Центром из Београда у Дому Народне скупштине Републике Србије, она је истакла да се у пракси недовољно примењују правила која су ради заштите деце већ прописана, као и да нормативни оквир, иако представља добру полазну основу, захтева унапређење. Навела је пример да се тзв. скрин собе и могућност снимања изјаве средствима тонског и видео снимања, који су прилагођене потребама детета жртве сексуалног насиља и чиме су она заштићена од додатне трауматизације при давању изјаве, често не користе иако су доступне судовима. Гордана Стевановић је навела да ће једна од препорука Заштитника грађана бити и обучавање стручњака како би на правилан начин поступали са жртвама и адекватно санкционисали извршиоце сексуалног насиља над децом. Циљ нам је да системи што раније препознају дете жртву сексуалног злостављања, а да својим радом и поступцима додатно не трауматизују жртву, рекла је она.


05.05.2020 у 20:13 Канада помаже пољопривреднике са 252 милиона долара ТОРОНТО - Канадска Влада данас је представила пакет хитне помоћи од 252 милиона долара циљем да помогне пољопривредницима и прерађивачима хране погођеним пандемијиом корона вируса. Помоћ долази у тренутку забринутости за безбедност хране у Канади, али и за здравље угрожених радника, преносе канадски медији. Међутим, овај пакет помоћи далеко је мањи од фонда за хитне случајеве у износу од 2,6 милијарди долара који је затражила Канадска пољопривредна федерација. Премијер Џастин Трудо је најавио нови фонд од 77 милиона долара за прерађиваче хране различитих величина, укључујући и погоне за прераду меса, како би помогли компанијама да модернизују своје фабрике и повећају њихов капацитет. Новац може бити искоришћен за куповину личне заштитне опреме за раднике, за прилагођавање 09.04.2020 у 13:17 У секунди 12 захтева - пољопривредници добили 22.398 дозвола До сада је одобрено 22.398 захтева за кретање пољопривредних произвођача током полицијског часа ради обављања неопходних послова из области растарства, воћарства, повртарства, сточарства и пчеларства, речено је данас Танјугу у Министарству пољопривреде. Иначе, данас је оборен рекорд тако што је у једној секунди поднето чак 12 захтева. Од укупног броја до сада одобрених захтева, 17.266 захтева се односило на агромере, а 5.132 захтева за сточарство и пчеларство. Министарство подсећа да тај систем функционише од 22. марта, од када пољопривредници могу да упуте своје захтеве за добијења дозволе за кретање током полицијског часа електорнским путем на сајтовима Министарства пољопрвиреде, шумарства и водопривреде, Управе за заштиту биља и Управе за ветерину. Када је реч о посећености, Министар пољопривреде Бранислав Недимовић рекао је вечерас да ће држава донети посебне мере за пољопривреднике, јер се, како је навео, небројено пута показало колико је та делатност, као и производња хране, важна за Србију. „Имаћемо две врсте мера. Директну подршку за текућу ликвидност пољопривредних газдинстава, која ће ићи преко Управе за аграрна плаћања, и то ће бити субвенционисани кредити, који ће бити у већем обиму. С друге стране, имаћемо секторску подршку за оне активности које су биле нарочито изложене у претходних месец дана проблемима на тржишту”, рекао је Недимовић за РТС. Како је казао, то су оне активности везане са сектором угоститељства, попут малих млекара, затим рани повртари повезани са зеленим пијацама итд. Према његовим речима, за оне пољопривреднике, 01.04.2020 у 11:17 Алексић: Трговински ланци да откупљују воће и поврће од пољопривредника Потпредседник Народне странке и народни посланик Мирослав Алексић изјавио је данас да у предложеном кризном пакету Владе Србије у износу од пет милијарди динара нема средстава за пољопривреду, и ако не буду предузете хитне мере, ванредно стање ће „докусурити пољопривреду, јер је већ на коленима”. „Очигледно да је власт заборавила српску пољопривреду и поред тога што је и током пандемије вируса корона још једном потврђено”, рекао је Алексић. Алексић је додао да је пољопривреда једина производња која у Србији функционише и да захваљујући томе, сви у Србији имају довољно хране. „Више од милион и по људи данас живи од пољопривреде, а од увођења ванредног стања власт је само отежавала њихов положај и није ништа учинила да им помогне“, навео је Алексић. Алексић је рекао да Народна


Што нисам ни сањао


text: ИСТОРИЈА СПЦ У АУСТРАЛИЈИ, НОВОМ ЗЕЛАНДУ и ЈУЖНОЈ АФРИЦИ – Страна 110 – Светосавље Рођен је 15. јанаура 1946. године у Биоски код Ужица. Основно образовање је добио у родном селу, а затим је завршио Богословију Светог Саве у Београду. Поред Богословског факултета, који је завршио 1970. године, уписао је студије класичне филологије на Филолошком факултету у Београду, које је прекинуо због одласка на парохијску дужност у Мелбурн, Аустралија. У чин ђакона рукоположен је у манастиру Преображењу, у Овчар Бањи, од стране Епископа жичког др Василија (Костића), а у чин презвитера 30. јануара 1971. године од стране Епископа западноевропског и аустралијског Лаврентија у храму Свете Тројице, у Мелбурну, Аустралија, где је постављен за пароха. На служби пароха у Мелбурну остао је све до 31. маја 1977. године, када је на позив епископа Лаврентија, сада већ Епископа западноевропског, а на основу отпуста Епископа аустралијско-новозеландског Николаја, прешао за пароха храма Светог Саве у Лондону, Енглеска, где се и данас налази. Пртојереј-ставрофор Милун Костић, поред свештенопастирске службе, као приоритетне, бави се и писањем. Поред књиге Путописи, објављује запажене чланке у разним листовима и часописима из црквеног живота наше цркве у Великој Британији и уопште чланке из области културе и савременог живота.


Наводећи да оркестар има уговорене бројне наступе, Николић је као значајне издвојио у Оману од 16. до 20. фебруара, те на Међународног фестивалу у Краснодарској области у Русији 18. априла.


SC Quinto резултати уживо, распоред и коначан резултат - Ватерполо - SofaScore SC Quinto резултати уживо, распоред и коначан резултат - Ватерполо SC Quinto резултати уживо (и онлајн видео пренос утакмице уживо - live stream), распоред сусрета и резултати свих турнира у waterpolo на којима је SC Quinto учествовао. Још увек чекамо противника SC Quinto, за следећи меч. Биће приказан овде, чим официјални распоред буде доступан. Када меч почне, моћи ћете да пратите SC Quinto Резултати уживо, ажурирано поен по поен. Статистика се ажурира на крају меча. Претходни меч тима SC Quinto био је против Rari Nantes Salerno на такмичењу Serie A1, Placement matches, меч се завршио резултатом 11 - 9 (SC Quinto је победио меч). Таб "Утакмице" за SC Quinto приказује последњих 100 утакмица спорта Ватерполо са статистиком и приказом победа и пораза. Такође, приказан је и распоред утакмица које SC Quinto треба да одигра у будућности. SC Quinto график учинка и форме је јединствени алгоритам SofaScore Резултати уживо Ватерполо резултати уживо, који ми генеришемо из последњих 10 мечева тима, статистике, детаљне анализе и нашег сопственог знања. График може да Вам помогне у клађењу на мечеве које игра SC Quinto, али имајте у виду да SofaScore LiveScore не преузима никакву одговорност за финансијске и друге губитке који су директно или индиректно настали као резултат ослањања на информације преузете са наше странице. SofaScore Ватерполо резултати уживо резултати уживо је доступан у виду iPhone и iPad апликације, Андроид апликације на Гугл плеј продавници и као апликација за Windows телефоне. Можете наћи у свим продавницама на различитим језицима тако што укуцате "SofaScore". Инсталирајте "SofaScore" апликацију и пратите све SC Quinto мечеве уживо на вашем мобилном телефону!


text: Установљена удобна кухиња - 19 стилских дизајнерских идеја за вас 1 Како поставити угодну трпезарију 1.1 Елегантна удобност 1.2 Светле боје за добро расположење за столом Како поставити угодну трпезарију Не почините дан са тостом у руци док сте стигли до својих ципела и капута. Здрав доручак у миру и тишини већ може много учинити у свакодневном животу. Зато је један удобна трпезарија важно питање које никако не треба потцењивати. Боље да устаните раније и уживајте у првом оброку новог дана. Кувано јаје, свеже ширење, укусно воће и свеже стискани сок од наранче - само дивно. Дакле, доручак са партнером или породицом у вашем удобна вечера ће вам наплатити пуно позитивне енергије за тај дан и сваком дати јачи осећај заједништва. У зависности од тога који стил ентеријера имате или волите код куће, можете дизајнирати своју трпезарију у различитим варијантама. Ево неколико дизајна за добродошлицу, удобна трпезарија, који промовише апетит. Елегантна удобност У ресторану могу чак и извесне осећања и срећне успомене, као што су из детињства. Опремљен у рустичном, традиционалном стилу, простор за сједење често нас подсјећа на укусне колаче, мирисни Сауербратен или укусну газу коју само бака може припремити тако јединствено. удобна трпезарија у ретро стилу или са дизајном из 80-их изгледа прилично опуштено и хладно. Модерна минималистичка опрема, с друге стране, захтијева једноставнији простор за обједовање. Светле боје за добро расположење за столом Ништа мање важно за удобност и пријатан осећај јела су боје. Прилагодите га уобичајеном опремом и преферирамо топлу или светлу нијансу као и неутралне нијансе. Погледајте све ове очаравајуће дизајне за једно удобна трпезарија и пронађите свој стил и одговарајуће боје.


Објавио Александар Марић дана октобар 15, 2017 Ако је узрастање једино истинито живљење, онда сваки трен постојања, сваки облик и вид стварности јесте вечност. Ето утехе – ако је земаљска љубав одраз истинске љубави награђене вечношћу; ако је семе заплашено несигурношћу свега постојећег истински плод довршен вечношћу; ако је узалудни стваралачки напор дело обистињено вечношћу; ако су неподношљиви дани истинска свакодневица ослобођене вечности – онда нам остаје само способност да поднесемо овај свет са смирењем и притајеном вером у смисао трпљења. Смисао трпљења, али не и смисао пострадања. То уравнотежење (нипошто и разрешење) јесте могућност делотворног подношења несхватљиво размножених и неотклоњивих не- воља и немогућности. Преимућство поетског ума управо је способност да се пре саме вечности прихвати постојање као поуздано,опипљиво и јасно доживљена вечност Очекиваног. Терет поетске осетљивости је преимућство неког посебног и несхватљивог уздања. НЕПРЕСТАНО СМО У РУЦИ НЕПРОЛАЗНОГ Сумња је плод вере колико и безверја. Точак историје, прелажење из неона у неон, прогонство из неодговарајућег трајања у не- подесну вечност – безуспешно потискујемо помисао о непролазној патњи овога и онога света. О патњи једном зачетој у отелотвореном бићу створеном истинском љубављу и по- требом за спокојном вечношћу, која би бесконачно трајала неизмењена у било којим димензијама постојања, неповређена ни неиспуњеним подвигом, ни погрешним пострада- њем, ни понижавајућим самоунижењем. Непролазност која би се од дана данашњег про- дужила у непролазним и недокучивим окриљима времена,оплемењеног ума, новог по- стојања и нове твари. Непрестано смо у руци непролазног јер не знамо исход напора да разграничимо и окон- чамо помешане сразмере патње и среће, у свим неоткривеним видовима благодати или Ако је и узрастање протумачено као вечно усавршавање јединке свесне позвања, онда смо заиста у неумољивој руци (благодатној или пакленој) садашњег и будућег. Песник би у тој непролазности понешто од безграничног да ушићари за човека жељног да неповратно одживи најбољи део себе. Песник би да понуди тај самосвојни, најслободнији, најподеснији део себе, који је предмет смицалице многобројних, знаних и незнаних, светлих и тамних сила. Песник би да од Непролазног створи себе за најлепшу стварност Бога. НЕДОВОЉАН ЧОВЕК, НЕДОВОЉАН СВЕТ Нова твар из двоструке недовршености. Двострука мука – човек, задовољан и постојано остварен, заокруженог животног века, вођен скромним захтевима безбедне свакодневице ; човек - озлобљен, поживотињен, зверски окамењен, распамећен у непрестаним ужасима непроменљивог света. Сви вапе за миром и срећом, а ни у кога мудрости да их твори. Сви би да живе у уређеном, Промишљу засвођеном остварењу спокоја и хармоније. Свет не препознаје човека, човек не препознаје свет усред стварне лепоте, усред стварне слободе добродушјем осмишљеног света. Песник би нову твар од овога света, у своме и овоме свету, твар у некажњеном заносу целокупног дозвољеног трајања. Песник би нову твар од неба, на земљи. Отуда и неспоразум између Песника и Бога, мада су неравноправни савезници и непризната браћа на подухвату стварања стварности стварније од речи пророка. Песник зна да се покаје, зна границу неостваривог, зна цену стремљења, али не зна цену одустајања. ТОПЛИНУ ТРАЈНУ ДА БИСМО ИЗДВОЈИЛИ ИЗ ОГЊА Човек познаје огањ паклени. Песник познаје огањ паклени и огањ препородни (не и бла- У огњу може да се искује мач, песник сумња да може и Човек. Зато је чист и праведан у искрености уверења да се огњеним истинама не може ништа задобити. Нема песника који није покушао у Огњу наћи испуњеност која би надрасла и само Оства- рење. Нема песника који се не клања Миљковићу, Морисону... Песник пати што Огањ препородни не може бити Огањ благодатни, јер благодатни је сав од топлине, не од ужарености – не може бити, макар био најбезопаснији од свих песничких силовитости. Песник би да се отргне од алхемије, али све док из Огња не издвоји Топлину, трајну и по- десну за све оне замишљене над собом, неће омогућити моћ трајања подесну за све оне који не разумеју ни Бога ни Поезију. Песник се нада топлини безопасној по себе и другога, али довољно пламеној да преобра- зи себе у другоме (и обрнуто). Међутим, знамо да нема средине јер «тачна мера» је немогућна. Знамо да «млакост» израста у смокву неродну, а страст животна се замени гордошћу баш на домаку обзнањене истине. Песник од вишњих истина поима једино да смрт јесте добростива: у кључној недоумици спасава нас муке разликовања анђеоске и нечастиве светлости, злоћудног и доброћудног Спасава га страшне муке пред неприметном границом Препородног и Благодатног огња. Песник се клони лажне врелине, али не и потпуног изгарања. ПОСЛЕДЊИ ПОМАК – НЕСТАЈЕ НЕДОСТУП Песник осећа на својој кожи Кафкин парадокс. Постоје врата за свакога појединачно, стражар је незаинтересован али неуклоњив, човеку се отварају тек када касно спозна истину да је могао ући кад год је хтео, јер то су врата «само за њега». Осуђени смо ,донекле помирени, да ништа се не може спознати у мери подношљивог и часног испуњења своје судбине. Трагамо, изучавамо, размењујемо убоге манифесте и теоријска разглабања о срећи и благостању, али се све отима доступним и истозначним тумачењима кратког досега. Од рођења до смрти обеснажени смо самим трајањем, заведени самом потрагом. Смисао живљења не види се од саме жељене истине, посрамљене удесом историје. Све коначно нестаје, али се открива нова недовршеност, и нова нада. Све нестаје, али се открива недоступ, и ново прегнуће. Али, како већ бива, тек на заласку живота, искрсне последњи помак, на међи закаснелог и могућег. Песник носи у себи последњи помак, исцрпљује се до крајње задате остварености, али је нестрпљив на самом преласку у Неизрециво, жив нестаје пре него што га учини, пре него што закорачи. Свеједно, последњим помаком нестаће све недоумице,али и сви разлози за недоумицу, на сва питања одговориће сам Недоступ. Песник живи за последњи помак, који неће учинити, већ ће Помак за њега (у одсуству) учинити. Поравнање следи у новом Недоступу, с новим помаком. КАКО УЗРАСТАТИ У ЗЛО ДОБА ? Питање назначења најтеже је питање. Песник се најпре плаши прокоцканог таланта, недо- вршеног или неоствареног назначења. Дато му је да непогрешиво (и то је право проклет- ство) препозна и осети назначење у свему што обухвати песмом. Као у хорор филму види недовршене судбине или измештена назначења. Плаши се питања како остати Човек у зло доба, али се ужасава питања како узрастати ( у лепоти,чистоти,пуноти,безазлености) у доба бешчашћа. Хамлетовска питања, мотив казне и кривице, индивидуалног и колективног, толико опте- рећују песникову душу да (понекад) писање губи сваки смисао. Шта вреди што правда и истина, безусловна и необорива, на његовој је страни, када све решава се огњем и мачем? Пред том чињеницом песник је разоружан. Како уопште можемо узрастати у Богу, узрастати чак и у обичној Лепоти и Љубави, ако је овај свет неизлечиво, непоправљиво Пали свет, све до последњих времена? Песник је свестан да је позван на жртвовање у претешком очувању назначења: да сачува светлост у тами; да слави живот у бездану свих зала; да запамти и овековечи нестале и заборављене носиоце неоствареноиг позвања; да отима од разнородних уништитељских сила прекинуте судбине , обнавља их и наставља, обогаћује тачно по мери којом су и замишљени вољом Промислитеља. Песник зна да човек,ма како неуверљиво било, јесте створен у љубави и за љубав, у ства- рању и за стварање, да је рођен да оствари себе за обичне дане и у обичним данима, да створи дом за свет и у свету, и буде дом за вољене, и у вољенима. Упркос томе што је увек, баш увек, савременик зла. Џелат или жртва, поражени или разочарани, нипошто победник. Док је млад, песник пише графите: Правда за Бога, Правда за правду, Правда за поезију. После свих трагања круг затвара једном «светом књигом», књигом староставном - Десанкиним стиховним храмом «Тражим помиловање». Спознаје да је рођен да оствари себе за сав свет у глибу, који му је дат да њиме проходи. И тражи помиловање за нове унесрећене генерације, за нове зле епохе. ЗОРАН ГУЖВИЋ РАЗГОВОРИ


Упис у прву годину МАС 2016/17: Информације за полагање пријемног испита


text: Како је Трамп увредио Украјинце - Спутњик Србија 05:53 27 Јануар 2021 11:20 21.06.2017 Преузмите краћи линк Западни медији наводе да Украјинци болно реагују на то, будући да комбинацију одређеног члана са називом своје земље већина људи мрзи. С друге стране, одређени члан са тим топонимом подсећа на старословенску реч "окрајина", која означава "периферију", стога "the Ukraine" у речима Трампа наводно звучи као да говори о Украјини из угла њених веза са Русијом, притом доводећи у питању њен територијални суверенитет. Убрзо након што су медији почели да пишу о овој теми, огласио се бивши амбасадор САД у Русији Мајкл Макфол који је на Твитеру написао да Трамп, највероватније, није био обавештен како да се постави. Подсетимо, Порошенко је након сусрета са Трампом изјавио да су Сједињене Америчке Државе пријатељ Украјини, као и да ће Кијев добити велику подршку Америке.


Љубиње: На пожариштима мирније, стигли и хеликоптери(ВИДЕО) Главно Вијести Спорт ТВ ПЛУС Радио Видео Аудио Фото МузПрод РТРС Контакт Блог Република СрпскаБиХРегионСвијетПривредаКултураЗанимљивостиДруштвоЗдрављеВријеме 17/07/2017 | 18:16 ⇒ 18/07/2017 | 09:28 | Аутор: РТРС | Коментара: 0 Ситуација на пожариштима код Љубиња је много мирнија него данас, али на појединим линијама ватра још гори. Ватрогасци ће на терену остати цијелу ноћ. Пожар - ЉубињеФото: РТРС\tЦјелодневном борбом са ватром, више десетина ватрогасаца успјели су да зауставе највећи дио пожара у близини села Обзира. Високи пламенови окружили су телекомуникациони објекат у близини тога села, гдје су вечерас на гашењу учествовали хеликоптер и петнаестак припадника Оружаних снага БиХ. И већи дио линије пожара код села Пустипуси је под контролом. У Херцеговину је стигао и хеликоптер Хеликоптерског сервиса Републике Српске, који ће се, већ од раног јутра, ставити на располагање ватрогасцима. Екипе ватрогасаца, послије четири дана борбе са незапамћен пожаром, и ноћас ће провести ноћ на терену, и у близини села, како би могли реаговати у случају да вјетар поново разбукти ватру. И четвртог дана, 200 људи бори се са пожарима на подручју Љубиња. Касно поподне, отклоњена је могућност да ватра пређе на требињско подручје, на потезу Котези-Ржани До-Миљановићи. Незванично, изгорјело је више од двије хиљаде хектара шуме и ниског растиња, кућа, више штала и помоћних објеката, десетине грла крупне и ситне стоке, електро-мрежа. Више десетина људи борило се са високим пламеновима и димом, уз саобраћајницу Љубиње-Требиње. Брзом ширењу ватре према селу Обзир, допринио је јак вјетар.- Мислим да ћемо успјети до вечерас да ставимо под контролу, јер нас очекује приступачнији терен, каже Миодраг Илић, командир Ватрогасне јединице Љубиње. Љубињским ватрогасцима и шумарима, у помоћ су стигле колеге из Требиња, Билеће и Гацка, и ловци. Драган Андријашевић, ватрогасац из Гацка, истакао је да је велики проблем вјетар, да мијења смијер и отежава гашење. - Покушаћемо да спријечимо ватру, има нас око педесет, додаје ловочувар Славиша Бокић. Дио пожарне линије ватрогасци су успјели да зауставе контраватрама. Због опасности по пролазнике, полиција је регулисала или повремено обустављала саобраћај. У Обзиру, селу коме се приближава пожар, дежурају од јуче. Стигли су и са удаљенијих адреса. Стоку су затворили у штале. Дио пожара, потпомогнутог вјетром, и даље пријети селу Пустипусима. Љубињцима је приоритет да сачувају мјештане и имовину, а о штетама ће накнадно. За четири дана, незванично, изгорјело је више од десет одсто територије општине, и атари требињских села Орашје и Чаваш. - Можда чак и више, ми смо нон-стоп на терену четири дана, све екипе си на терену, нисмо још у могућности да процјењујемо штете, а штете су огромне, наводи Дарко Крунић, начелник Љубиња. Миленко Рудан, шеф Шумске управе Љубиње, наглашава да још немају податке, да су громне површине изгорјеле. Екипе електричара у протекла два дана успјеле су да замијене тридесет пет електро-стубова. Због безбједности, са мреже је искључено село Обзир и резервни вод за Љубиње, са трафоа у Величанима. Љубињским ватрогасцима и даље недостаје опреме за гашење ватре. Град Приједор донирао је општини Љубиње ватрогасно возило "ладу-ниву", у вриједности 15.000 КМ, као и 10.000 КМ које ће ујутро бити на рачуну, рекао је Срни начелник општине Љубиње Дарко Крунић.


"Дивљи запад" на Дорћолу | Форум београдских гимназија Home >> Друштво,Образовање >> „Дивљи запад“ на Дорћолу „Дивљи запад“ на Дорћолу Некада, на Дивљем западу, мештани су, градећи своје „ново друштво“, одлучивали где ће да буду црква, школа и куплерај, а попа, учитељицу и курве доводили су, постављали и мењали како им се прохте. Ово отворено писмо анонимне „групе родитеља“са београдског Старог Града подсећа управо на Дивљи запад. Није ово први пут у нас да родитељи желе „у чопору“ да одлучују о образовању. Поред тога што обилује разним неприкладним и непристојним терминима, писмо се састоји претежно од демократије и људских права, чак се помињу и неки тржни центри. Посебна ступидарија је позивање ових анонимаца на „оне који носе беџ европског пута на реверу“. Ипак, има и горе од горег: анонимци су писмо упутили и Мајклу Девенпорту (тренутно на функцији федералног шерифа Србије), што открива намеру да се овај напор Министарства просвете до краја политизује и „европеизује“. А то никада није добро за образовање. Охрабрујемо Министарство просвете да се не уплаши од ове непотписане дружине коју објављује „Курир“ јер, у супротном, од рационализације неће бити ништа! ОТВОРЕНО ПИСМО РОДИТЕЉА ЂАКА ОШ СТАРИ ГРАД: Хитно зауставите гашење школе током распуста БЕОГРАД – Школска управа Београда актуелизовала је приче о затварању појединих основних школа у Београду. Сви надлежни почевши од саме управе, преко градских власти, па све до Министарства просвете, не желе јавно да се огласе већ своје планове покушавају да спроведу у тајности током летњег распуста. Зато су родитељи ђака ОШ Стари град решили да упознају јавност са чињеницама и да градској власти и Министарству просвете поставе захтеве како да се дође до решења. Они су се преко отвореног писма обратили српској јавности, али су га и адресирали на мандатара Александра Вучића, шефа делегације Европске уније у Србији Мајкла Девенпорта, заштитника грађана Сашу Јанковића. Писмо је такође послато и министру просвете, Гредској управи Београда, Просветном савету и многим другим. Писмо родитеља ученика ОШ Стари град преносимо у целости: ОТВОРЕНО ПИСМО СРПСКОЈ ЈАВНОСТИ Иза најаве да ће Скупштина Београда усвојити документ рационализације школа у Београду крије се једноставан и надасве прозаичан разлог – неспособност надлежних да се реши просторно питање Спортске гимназије. Уместо да се на озбиљан начин приступи решавању проблема, дошло се на другу, по питању демократије и права грађана, много деструктивнију идеју. У марту месецу је скован план да се ђаци ОШ Стари град пребаце у ОШ Скадарлија а да се у њихов простор смести Спортска гимназија. Међутим, реакција родитеља, ђака и наставника их је поколебала у овом бахатом походу и натерала на корак назад. Решили су да све увију у једну системску обланду те да се кроз план рационализације угаси више основних школа. Почетком јула је одржан састанак Школске управе Београд са директорима школа са општине Стари град на коме је предочено да ће се школа Стари град затворити. Речено је да ће наставници имати посао у другим образовним установама и да не таласају. На страну што је ово противно свим европским стандардима којима као земља тежимо, него није ни претерано рационално. Каква је то рационализација када се једна деца замењују другом у истом простору. Наша деца треба да пређу у неупоредиво лошије услове а своју школу препусте другим ђацима. Да ли су нека деца важнија од друге? Да ли је један од разлога можда и атрактивна локација? Па ћемо ускоро уместо школе имати велелепни облакодер или тржни центар? Изгледа да се градска управа мало погубила заборављајући да ђаци, родитељи и наставници, укратко грађани, нису кромпири у џаковима који се могу лако пребацивати. Грађани, као порески обвезници који финансирају бројне активности, између осталих и образовање, имају право да траже од локалне самоуправе школу на својој територији која им највише одговара. И то нико не сме да заборави докле год носи беџ европског пута на реверу. Тринаестог јула је на државној телевизији објављен прилог о рационализацији школског простора у коме је Снежана Марковић испред Министарства просвете рекла да се овај проблем мора решити до 31. августа јер ће у супротном морати да се чека годину дана. Време решавања овог проблема током летњег распуста говори само за себе. Мислећи да ће родитеље и ђаке ухватити неспремне током распуста, покренута је акција која не може проћи ни у једном демократском друштву. Морамо да нагласимо да ми јесмо за системска решења али када им је време. Све да и Скуштина Београда усвоји план рационализације школа, он не може ступити на снагу првог септембра већ може важити тек од почетка школске 2017. / 2018. године.То би дало родитељима времена да се припреме и изаберу нову школу за своје дете. Све друго било би грубо кршење људских и грађанских права и гажење нашег достојанства. Министарство просвете је школама које жели да затвори одобрило упис првака и списак уџбеника што је и објављено на њиховом сајту. Зато су многи родитељи већ купили књиге за нову школску годину а оне у другим школама не важе. Остаје и даље проблем за децу: нова средина, прекинута пријатељства, нова учитељица, споро привикавање деце са посебним потребама на нову средину, поновна интеграција ромске деце у друге колективе и сл. Све су ово проблеми које ствара градска управа а који за њих нису много забрињавајући. Најсрамнију улогу у свему има Министарство просвете, сам министар и његови помоћници. Као да су заборавили да им је посао да брину о напретку образовања. Уместо тога претворили су се у бирократске апаратчике који се баве пребројавањем ребара радијатора и бројем ролни таолет папира. И тако ће овај министар просвете бити упамћен у историји као онај министар који је затварао школе“! Неписмени кнез Милош Обреновић је отварао школе и лицеје по Србији а овдашњи министар их затвара. Шта ли ће помоћница министра за основно образовање рећи својим колегама у школи у Мионици која такође има мање од 400 ђака када неко закуца и на њихова врата? Или мисле да су они изузетак? Када је школа Стари град у питању ни тврдња да нема 400 ђака није потпуно тачна. Наша зграда не зврји празна како се могло чути већ ту свакодневно борави и 400 ђака балетске школе. Пре петнаест година смо помогли граду да реши проблем недостатка простора балетске школе Лујо Давичо и отворили им наша врата. Њихова деца деле са нама простор и то без надокнаде иако су надлежни другачије тврдили. Када причамо о школи Стари град морамо да напоменемо да постоји једносменски рад, одељења нису велика што омогућава да се наставник посвети сваком ђаку, степен толеранције на различитост је висок, школа је без насиља, ромска деца су интегрисана у образовни систем, деца са посебним потребама се прихватају као равноправна итд. То су иначе све циљеви које је Министарство просвете објавило у својој статегији развоја образовања до 2020. године. Уместо да се ови параметри сагледавају уз премијерову премису да ОБРАЗОВАЊЕ НИЈЕ ТРОШАК ВЕЋ ИНВЕСТИЦИЈА, градске власти и министар просвете су решени да силују демократију и вољу грађана спроводећи своје планове, а све због неспособности да квалитетно реше проблем Спортске гимназије и притом не угрозе ни друге ђаке ни њихове родитеље. Свака школа и крај у коме се налази имају своје специфичне разлоге зашто родитељи сматрају да не треба да буде затворена. Ми се овим писмом обраћамо исључиво у наше име али подржавамо борбу ОШ Ђуро Стругар којој је пре неки дан предочено да ће такође бити затворена као и будућу борбу основних школа које још увек не знају да им се за време овог распуста спрема гашење. Обраћамо се Министру просвете, градској управи и свим надлежним за овај проблем. Захтевамо да се до потребног решења дође на следећи начин: • Хитно зауставите све радње везане за затварање школа током рапуста. • У септембру нас званично обавестите о предлогу за рационализацију школског простора и критеријумима на основу којих је предлог донет. • Покрените јавну расправу на којој ће све заинтересоване стране изнети своје мишљење. • Након јавне расправе и узимања у обзир аргумената свих страна донесите одлуку која ће бити спроведена по завршетку школске 2016./2017. године. • Одговор на кораке предложене у ових пет тачака званично доставите на адресу школе Стари град Родитељи ђака школе Стари Град 7. августа 2016. у 09:31 Apsolutno sam zgrožen sam vašim komentarom, uvredama i nepristojnim poređenjima. Ne ulazim u motive vašeg pisma kojim sokolite ministra i očito se preporučujete za „šerifa“, ali treba da se s*amite ******** što vređate stanovnike Dorćola poredeći ga sa Divljim zapadom i stavljajući u istu ravan škole i kupleraje, učiteljice i kurve. Roditelje nazivate „anonimcima“ i poredite ih sa „čoporom“ a ono što oni traže nazivate „stupidarijom“. Ne mogu da verujem da ste prosvetni radnik i da vaše stavove deli i forum beogradskih gimnazija. Po vama „evropeizacija“ obrazovanja nije dobra, što znači da niste čitali Strategiju razvoja obrazovanja. Po vama roditelji ne treba da budu deo obrazovnog sistema, jer ste očito za politiku čvrste ruke i nepoštovanje zakona. Igrate u timu koji bi da otme školu nečijoj deci zarad jeftinih političkih poena. Ali u jednom ste u pravu Sokiću, racionalizacija je preko potrebna. Da se nekulturni i nepristojni što pre odstrane iz prosvete. 7. августа 2016. у 09:46 Да, нама наставницима европеизација у многоме смета, поготово када је у питању погрешна и погубна имплементација у српско образовање, за шта смо ми Срби прави мајстори. Видимо да сте и Ви у томе мајстор, као „онај који носи беџ европског пута на реверу“.. Препоручујемо Вам да нас одмах тужите Мајклу Девенпорту. 2. августа 2016. у 01:21 Na zalost oni koji pisu peticije neka prvo procitaju Pravilnike koji vase od 1995. godine, pa mozda i ranije, gde za skolu kao pravno lice potrebano je minimmum 24 odeljenja a sada su spustili na 16. Ovi potpisnici peticije se ponasaju kao neobavesteni. OS i baletska skola nisu iste skole. Neka procitju zakon, to su dav razlicita pravna subjekta sem ako OS nije dobila prosirenu delatnost.


Утростручен одзив за вакцинацију - | - Извор: СНС У касарни "Дедиње" данас је отворен пункт за вакцинацију припадника гарнизона Београд и чланова њихових породица, а тим поводом пункт за имунизацију обишао је председник Србије Александар Вучић. Извор: YouTube Председника је око 10 сати испред касарне дочекао почасни строј гарде, а након предатог рапорта, представници Војске Србије упознали су председника Србије са процесом вакцинације. Вучић је рекао да се ту вакцинишу војници, припадници Министарства одбране и чланови њихових породица и поручио им да је вакцинација веома важна. "Мало је боља ситуација ових дана, од како смо рекли ово за 3.000 динара. Имали смо прошле недеље 8.900 нововакцинисаних на дневном нивоу, а сада имамо 23.000 нововакцинисаних", рекао је Вучић. Додао је да то, ипак, још није довољно и нагласио да нигде нису гужве за вакцинацију. "Чим није пик, људи мисле да није потребно да се вакцинишу. Ту је и милион теорија завере, не можете да верујете шта слушате", рекао је Вучић. Министар одбране Небојша Стефановић је пренео је да се припадници војске највише вакцинишу Синофарм вакцином, затим Фајзеровом, Спутњиком В и на крају Астразенеком. "Са овим пунктом ћемо мало растеретити цивилне здравствене установе", рекао је Стефановић. Вучић је на то додао да је страшна негативна кампања вођена против Астразенеке, а да јучерашњи подаци из Велике Британије где није забележен ни један смртни случај, а имају десет пута више становника од нас, говоре у прилог овој вакцини. Имунизацију у касарни "Дедиње" спроводе три тима лекара, а прву дозу вакцине против вируса корона данас ће примити око 160 припадника гарнизона и њихових чланова породице. Они ће бити вакцинисани цепивом кинеског произвођача Синофарм. Обиласку пункта присуствују министар одбране Небојша Стефановић, министар здравља Златибор Лончар и начелник Генералштаба ВС Милан Мојсиловић. Председник Србије Александар Вучић истакао је данас да је у последњих шест дана дошло до утростручења броја дневно вакцинисаних. Вучић је, након обиласка пункта за вакцинацију припадника гарнизона Београд и чланова њихових продица у касарни "Дедиње", рекао да је задовољан оним што је видео око 170 до 180 војника и чланова породица који стоје у реду за вакцину. Kаже да би број могао бити и 200 до краја преподнева. Рекао је да очекује да у Војсци и МУП-у одзив буде још много већи. "Не знам како је начелник Генералштаба Мојсиловић донео одлуку да направи прилично обавезним вакцинацију за припаднике војске, али је то добро. Сваком вакцином се спасавају животи, не само вакцинисаних. Зато хвала што су се овако организовали“, нагласио је Вучић. Указао је да је у последњих шест дана након најаве да ће они који се до 31. маја буду вакцинисали добити финансијску подршку увећан број особа које су примиле барем прву дозу. "Имамо троструку увећану вакцинацију у односу на прошлу недељу. Имамо 23.000 до 24.000 нововакцинисаних дневно, а било је између 8.000 и 9.000“, констатовао је он. Kазао је да је срећан тим растом, додајући да је 20.000 вакцинисаних на дневном нивоу један нови град који се вакцинише сваки дан. "Тиме заустављамо болест, инфекцију. Обезбедили смо вакцине, дали и региону много вакцина. Мислим да људи у Србији заслужују одговорно понашaње свих грађана наше земље. Штитите своје ближње. Не можемо да се понашамо себично“, нагласио је он. Вучић је подсетио да је вакцинација важна и за покретање економије. "Молим људе да се вакцинишу, да можемо да лечимо и друге болеснике, да можемо ковид болнице да претварамо у обичне, да третирамо те болеснике на најбољи начин, а не само да се бавимо решавањем ковид проблема“, рекао је он. Остале вести Нећемо проводити санкције против припадника свог народ Председник Србије Александар Вучић најавио је данас да ће 10. или 11. јануара разговарати са српским чланом Председништва БиХ Милорадом Додиком и са председницом Републике Српске Жељком Цвијановић о актуелној ситуацији. Вучић са децом из Хрватске: У Србији увек имате свој дом Председник Србије Александар Вучић угостио је данас пре подне децу српске националности из Хрватске, са Баније и Кордуна, којима је поручио да увек чувају и буду поносни на своје име и презиме, да поштују Хрватску, али и да је у Србији увек њихов дом. Вучић упутио божићну честитку Његовој светости патријарху српском господину Порфирију Председник Републике Србије Александар Вучић упутио је данас божићну честитку Његовој светости патријарху српском господину Порфирију, свештенству Српске православне цркве и свим верницима који Божић славе по јулијанском календару. У честитки се каже: Грабићемо напред, Србија више није крпа за гажење Председник Републике Србије Александар Вучић у интервјуу за новогодишњи број "Новости" рекао је , да је миран, без обзира на притиске, јер су резултати оно што остаје. Вучић изразио задовољство због набавке система корнет Председник Александар Вучић истакао је данас, након приказа способности 72. бригаде за специјалне операције и презентације противоклопног система "корнет", да је веома задовољан што је Србија могла да набави тај систем, као и значајне количине ракета и лансирних уређаја, чиме се побољшава оперативна способност Војске Србије.


source: fineweb

text: Лековитост лепе земље Рашка спада међу најмлађе варошице у овом делу земље. Основана је указом кнеза Александра Карађорђевића 1845. године, а налази се 82 километра јужно од Краљева и 252 километра од Београда. Смештена је на ушћу реке Рашке у Ибар, а названа је по реци и области у којој се налази. Рашка је од настајања планирана као градска средина, а и данас се сматра најурбанијом вароши оновремене Србије. И поред кратке “градске” историје, археолошки налази указују на то да је цивилизација у овој области постојала много пре оснивања данашњег места. У околини вароши налазе се многи археолошки локалитети, још увек недовољно испитани, као што су Зајчака и село Рвати. Осим тога, у близини Рашке налазе се бројни манастири и цркве из раног средњег века. Међу њима се истиче прелепи манастир Градац из 13. века. Богородичина црква манастира Градац зидана је као гробна црква краљице и велике задужбинарке Јелене Анжујске, жене краља Уроша Првог. Манастир Кончул, 3 километра југоисточно од Рашке, на самој обали Ибра, основао је, како се верује, неки од највиђенијих Срба тог времена, можда и сам Немања. Данас још постоји црква Светог Николе. Манастир Стара Павлица налази се у селу Павлица, 6 км северно од Рашке. Потиче из преднемањићког периода и подигнут је крајем 12. века. Од манастира је остала само делимично очувана црква посвећена Светом Петру и Павлу, по којој и манастир носи име. У непосредној близини манастира Стара Павлица налази се и манастир Нова Павлица који су, као своју задужбину, подигли српски великаши браћа Мусић, крајем 14. века. Манастирска црква је посвећена Ваведењу Пресвете Богоро-дице. У манастиру се замонашила мајка браће Мусић и сестра кнеза Лазара, Драгана, која је у њему и преминула, као монахиња Теодосија. Град Рашка сада је савремено место. О природним лепотама овог подручја можда најбоље говори податак да на сваком квадратном километру у Рашкој, у просеку, има око 550 метара воденог тока. Река Ибар, са својим притокама (Бреневицом, Јошаницом, Рудничком и Радошичком реком), чини овде густу хидрографску мрежу. Област је такође богата рудама и изворима минералних вода. У близини саме вароши су лековити извори Марина вода, водопад Барска река, Семетешко језеро, као и падине Копаоника, чувеног зимског планинског центра. Масив планине Копаоник, иначе највећи у Србији, налази се у самом географском средишту Балканског полуострва. Протеже се од севера ка југу, у дужини од 70 километара, али је заштићен само његов северни део – Суво Рудиште, висораван на надморској висини од око 1600 метара од које се уздиже неколико врхова, међусобно повезаних превојима – Караман и Гобеља (1934 м), Кукавица (1726 м) и највиши, Панчићев врх (2017 м) са којег се види добар део Србије. Врх носи име по чувеном биологу Јосифу Панчићу (1814–1888), честом посетиоцу ове планине, чија је посмртна жеља била да на Копаонику буде и сахрањен. Ова жеља му је и испуњена 1951. године, када су његови земни остаци покопани на највишем врху ове планине. Национални парк “Копаоник” обухвата и пошумљене падине које се спуштају ка долинама Расине и Брзећке реке на северу. Северно од Сувог Рудишта, налази се Бањски Копаоник са највишим врхом Вучаком (1718 м) који се надвисује над Јошаничком Бањом. Копаоник поседује изузетно богат биљни и животињски свет. Шуме су овде тако распоређене да праве одређене појасеве који се смењују са порастом висине. Прво иду храстови, затим букве, а онда и бор. Изнад зоне шума налазе се сувати, увек богати травом за испашу, са бројним извориштима која се брзо спуштају низ падине планине. Становници Копаоника су и вукови, лисице, зечеви, орлови, као и ретка врста лептирова Colias balcanica. Омиљено је место оних који воле зимовање. Наиме, Копаоник је познат по великој количини снежних падавина, али, због своје отворености ка југу, има просечно и 200 сунчаних дана годишње. Копаоник је препознатљив по туристичком центру који углавном гравитира ка комплексу Конака. Ка њему воде два пута. Један је од Јошаничке Бање, а други од Бруса, преко Брзеће. Поседује 22 ски-лифта који воде ка 23 стазе – 4 дечје, 12 лаких, 5 средње тежине и 2 тешке. Укупна дужина ски-стаза је 44 километра, а постоји и 20 километара уређених стаза за трчање на скијама. Током лета, посетиоцима су на располагању пешачке стазе, отворени терени за тенис, фудбал и кошарку... Име је добио по коповима средњовековних рудара који су из планине вадили руду, пре свега гвожђе и сребро по којој је Млечанима ова планина била знана као Montagna dell argento. НЕ ТРЕБА ПРОПУСТИТИ: – шетњу пешачким стазама Копаоника – скијање на Копаонику – Рашке духовне свечаности ВРЕЛИ ИЗВОРИ У подгорини Копаоника и на местима изразитог раседања пробијају се многи термоминерални извори. Вода Јошаничке бање (78,50C) користи се за лечење, купање, пиће и инхалирање. Уколико у овој води кувате јаје, оно ће бити тврдо скувано за мање од пет минута.


Професор Јован Ђорђевић 1895: Равнодушност Срба према територијама и сународницима иде до самоуништења Насловна/Србија/Професор Јован Ђорђевић 1895: Равнодушност Срба према територијама и сународницима иде до самоуништења 25. марта 2021.\tСрбија Коментара ❝ Ми, Срби, заиста смо чудновати људи. Ми смо пријатељи мира, слоге и братства са целим светом. Наша је девиза: ,,Сваком своје. “ Ми се ове хришћанске врлине придржавамо у толикој мери, да она већ прелази у грех према нама самима. Ми пуштамо да најпре други узму и оно што је заиста њино, а и оно што желе да буде њино. А нама – шта остане. Последица те наше грешне индоленције та је, да нас грабљиви суседи пљачкају и черупају са свих страна, а ми спокојно и са резигнацијом чекамо да нам они кажу шта је наше. Тако нам је за сада остала само Црна Гора и ова наша Србија. Али, канда је и она још сувише велика нашој браћи са истока и запада, те су и њу ради да поткресују мало и слева и сдесна, док се не састану на Морави. Па да нас онда, братски, стрмоглаве у Мораву. ❝ – написао 1895. Историчар, књижевник, аутор химне ,,Боже правде“ (ујак Стевана Сремца) професор Јован Ђорђевић, Краљевина Србија. ОзнакеПрофесор Јован Ђорђевић равнодушност срби Србија сународници теритроије Претходно Србија је место рођења европске цивилизације и вама у тој тзв. ЕУ крајње је време да се вратите вери ваших отаца! После „УСРЕЋИТЕЉКА” ЧОМИЋ Више вреди Шипчић Владе (видео) 5 (1) Председница Владе Србије Ана Брнабић изјавила је данас да ће за производњу вакцине ... 25. марта 2021. at 18:21 Ја овако размишљам: Онај ко нас учи да праштамо, напр. Јасеновац, напр. Милосрдног Анђела 1999. ! Онај ко нас учи да, кад нас неко опаучи по једном образу, окренемо и други ! Тај је опаснији по СРБЕ и СРПСТВО и од оних који су замислили и спровели Јасеновац и од оних који су написали оно са образима. Ти беху такође написали и: око за око-зуб за зуб. Тумачи и последично томе тумачења су погрешна. Треба само наћи НОВЕ ТУМАЧЕ . Српство је као камен и као шума; трајно и брзообновљиво...ТУМАЧИ СЕ ТРАЖЕ НОВИ, ЗАТО ШТО КОСМОС И ИСТОРИЈА ТРПЕ СВА СТАЊА И СВЕ ТУМАЧЕ. КАД МИ СРБИ БУДЕМО ПОЧЕЛИ ДА ТУМАЧИМО И СВОЈЕ И УОКОЛО, КРЕНУЋЕ НАБОЉЕ. Нема повлашћених у овој Васиони, ни референтних тачака у простору и времену, ни референтних историја нит референтних Тумача. Ми смо предуго били НЕРЕФЕРЕНТНИ, сад долази доба ВЕЛИКЕ РЕФЕРЕНЦИЈЕ. Код ШПАНАЦА ЈЕ ТО БИЛА реконквиста, код Јевреја повретак из Диаспоре после Другог Св, рата, код Срба: ДОБА ТУМАЧА ВАСИОНЕ И СВЕГА У ЊОЈ. 26. марта 2021. at 14:44 Prva formula NOVIH TUMAČA: f1= Sačuvaj + Otmi + Preobrati S T uS Svoje Tuđe u Svoje


„Људе спасавају мале љубазности, свет се мења ситним корацима.” – др Ана Тасић, театролог и позоришни критичар, пријатељ и сарадник – почасни члан Урбаног књижевног круга.


уторак, 21. дец 2021, 08:16 -> 13:58 Извор: РТС Вучић за РТС: Споразуми из Тиране основ да овај део Европе буде суштински без граница Председник Србије Александар Вучић каже за РТС да су споразуми који ће бити потписани у Тирани нуклеус нечега што ће створити да овај део Европе буде суштински без граница, и много пре него што смо мислили. Напомиње да је "Отворени Балкан" велика идеја која ће снажити и показивати снагу. Александар Вучић је гостујући у Дневнику РТС-а рекао да је "Отворени Балкан" велика идеја која ће само снажити и показивати велику снагу. "Знам да већину људи интересује шта ћу да кажем око паљења застава, али рационално посматрано, морамо да гледамо у будућност и да разумемо када се они љуте када ми палимо њихове заставе, а то се десило пре доласка Едија Раме у Србију. Нећу да улазим у њихове унутарпартијске разлоге, али наравно да је недопустиво да скрнавите симболе и мислим да је Албанија реаговала промптно, озбиљно и одговорно и то је наш посао, такође, да учинимо", рекао је Вучић уочи пленарне седнице у Тирани. Према његовим речима, данашњи споразуми који ће бити потписани у Тирани су нуклеус нечега што ће створити да овај део Европе буде суштински без граница, и много пре него што смо мислили. "Данас потписујемо споразум о радним дозволама. То значи да кад имате 'Кромберг Шуберт' који има фабрику у Крушевцу, али и 001ff8 у Северној Македонији није потребно да узимате више на свака два месеца или месец дана дозволу. Ако су инжењери потребни из Северне Македоније у Крушевцу, они могу без проблема да добију радну дозволу чињеницом да су држављани Северне Македоније и обрнуто. Чињеницом да имате радну дозволу у Северној Македонији, имате је и у Србији", казао је председник Вучић. Бићемо, истиче, привлачнији за инвеститоре, јер ако му у Куманову недостаје радника, моћи ће да рачуна на било које место из Србије где може да добије раднике, напомиње Вучић. "Људи ће се много више кретати, имати прилику за бизнис и сарадњу", наводи Вучић. Истиче да ће ова иницијатива олакшати проток људи и радне снаге, али и да ће бити много више прилика за бизнис и међусобну сарадњу. Вучић је додао да ће бити потписан и споразум о акредитационим телима, на основу којег ће се усагласти политике тих тела из све три земље, те ће роба коју одобри акредитационо тело из земље из које она долази, сматрати добром и у земљи у коју долази. Ознака за овлашћене економске оператере Поменуо је и да је са албанским партнерима разговарао о овлашћеним економским оператерима, споразуму који већ годину и по дана имамо са Северном Македонијом. "Онима који су већ познати као људи који су одлични привредници, који стално раде и којима је увек протребан прелаз граница, они ће имати посебне дозволе. Ако вам воће или кекс неко од 150 пута прегледа десет пута, сада га неће погледати ниједанпут, али за то морате да имате ознаку овлашћеног економског оператера", рекао је Вучић. Истакао је да су направљени многи споразуми из области ветерине и фитосанитарне инспекције, који ће олакшати промет живих животиња, производа биљног и животињског порекла. Напоменуо је и да се јединствене радне дозволе у региону очекују од почетка следеће године, а за то је, како каже, потребно да се уради још неколико техничких ствари. Говорио је и о увезивању електронских и пореских система, те је поручио да се, од претходног састанка у новембру, када је критиковао институције које су надлежне да се тиме баве, много тога променило. "Ми смо имали посебан састанак у Нишу, за који јавност није ни знала, два-три дана је трајао... Сви наши тимови су се скупили, доносили одлуке брзо и ефикасно", рекао је Вучић и додао да ову иницијативу подржавају пословни људи из све три државе. Попусти за смештај и путарине Истиче да су привредници из Албаније заинтересовани за улагања у Србији, али и да су српски привредници заинтересовани за ширење свог пословања и економске моћи на регион. Поновио је позив да се у ову иницијативу укључе и остали – БиХ, Црна Гора, Приштина. Њихов избор је, како каже, да у томе не учествују јер су то тумачили као политичке игре. "Ми ћемо кроз електронско увезивање почети да причамо о томе какве ћемо попусте да имамо на наплатним рампама, какве ћемо попусте имати за грађане у хотелима", рекао је Вучић и упитао како ће грађани који из Приштине крену у Скопље тумачити то што су за грађане из централне Србије ниже цене у хотелима или друмарине, а да за њих то не важи. Истиче да се мора говорити и о енергетском повезивању у региону, уколико желимо да опстанемо у будућности. Поручује и да овакво повезивање, за које постоји подршка и међународних представника, пре свега Атлантског савета, не мења нашу посвећеност европском путу.


Ваљево – Шта је све Грачаница Ваљевска доживљавала, преживела и шта ће је снаћи, како се њена даља одбрана припрема и насељава оближње напуштено село сазанајемо из интервјуа са оцем Антонијем за КМ Новине. Наука и Црква кажу да је пројекат брана „Ровни“ погубна идеја, „Црква то мало стидљиво каже али њу не чине само садашњи живи свештеници и владике већ је то наслеђе свих наших светитеља, и свих оних сада побожних и свих оних који ће сутра доћи. Значи ово је њихово власништво, и Божије и ничије више“ каже за КМ Новине монах Антоније који годинама стражари крај Грачанице ваљевске истрајавајући у њеној одбрани од напасника. Неко је покушао да брану „Ровни“ и тај пројекат оправда лажима да је брана старија од немањићке светиње и здраве изворске воде коју цео регион пије. Овде никоме није неопходна вода а „државна банда лаже народ да је ово 30 година пројекат од националног значаја“ а за све те године нико није ожеднео, нити је било несташице воде, објашањава отац Антоније. „И сада, брана је савршено неприпремљена за пуњење. Далеко је од тога да су радови овде завршени. Све је под растињем, цела територија бране. А смета им Грачаница као застава Божија и знак да је брана „Ровни“ погубан пројекат. Ако пуне водом до испод нивоа цркве, језеро се може користити у туристичке сврхе и као заштита од поплава и низашта више“ каже отац Антоније. О даљим плановима за одбрану Грачанице код Ваљева, о томе зашто сами грађани Ваљ 4000 077;ва не долазе у одбрану, како је власт нашла посао најревноснијим стражарима и тако их одвукла од манастира, о чудима Грачанице и већ спремљеној анти-пропаганди у манастиру Ћелије који су овај манастир искључили из немањићких задужбина и на место ње наводе манастир Ћелије – можете чути од самог монаха Антонија. Шта можемо очекивати ако она буде „подводно конзервирана“ односно, с обзиром да тај термин не постоји у свету као ни таква врста конзервације, шта је онда намера рушитеља из власти које отац Антоније прозива именом и презименом, послушајте у ексклузивном интервјуу за КМ Новине. Као што сте чули, монах Антоније се на овоме неће зауставити већ су најављени и следе протести сваког месеца у Ваљеву који ће бити одржани 22. септембра, 20. октобра, 24. новембра и 29. децембра, сви у центру града са почетком у 17 часова.


Бизантфест - светски веб фестивал православног филма | Српскa Православнa Црквa [Званични сајт] 26. Јул 2019 - 8:56 Оснивач фестивала је Грк из Мелбурна, Крис Влахонасијос, активни члан тамошње православне заједнице, годинама уназад посвећен промовисању православне уметности и културе у Аустралији и шире. На Бизантфесту 2015. године, српски аутор Иван Јовић, познат по дугометражном играном филму Исцељење и по архивско-документарном пројекту о страдању цивила у НДХ Завештање, добио је прву награду за свој краткометражни играни филм Виноградар. Ове године редитељ Иван Јовић је један од чланова жирија Бизантфеста. Ове године у селекцији Бизантфеста је и анимирани филм младог српског аутора Јована Попова Трон Светог Саве, посвећен 800-годишњици аутокефалности Српске Православне Цркве, а публика ће имати прилику да види и едукативни филм Бојана Теодосијевића Дужебрижници Нотр Дама, направљен као одговор на онлајн расправе о пожару у чувеној француској катедрали. У недељу, 28. јула 2019. године у 20 часова у Парохијском дому храма Светог Василија Острошког на Беженијској Коси биће приказана овогодишња такмичарска селекција Бизантфеста, светског веб фестивала православног краткометражног филма: 1. Средњи пут - Режија: Лука Тарантини (Канада). Жанр: документарни. Трајање: 5:08. Трон Светог Саве - Режија: Јаков Попов (Србија). Жанр: документарни. Трајање: 7:31. 3. Божићна анти-басна - Режија: Ефтимиоус Хацис (Грчка). Жанр: Научна фантастика/ Ноар. Трајање: 26:44. 4. Иконе - Режија: Крег Диренцо (САД). Жанр: документарни. Трајање: 3:21. 5. М.А.Р.Ц. - Режија: Ник Шахин (САД). Жанр: сци-фи комедија. Трајање: 3:01. 6. Путир и хлеб - Режија: Николас Лопер (САД). Жанр: драма. Трајање: 3:01. 7. Израда дрвених православних икона - Режија: Андреј Русу (Канада). Жанр: документарни. Трајање: 3:16. 8. “Душебрижници” Нотр Дама - Режија: Бојан Теодосијевић (Србија). Жанр: едукативни филм. Трајање: 3:39. 9. Усамљени проноалазач - Режија: Ник Шахин (САД). Жанр: комедија. Трајање: 2:58. 10. Уточиште оца Танаса за рањиве - Режија: Андреј Русу (Канада). Жанр: документарни. Трајање: 6:27. 11. Алтернатива - Режија: Стефан и Ендрју Робинсон (Аустралија). Жанр: драма. Трајање: 6:27. 12. Под крилима анђела - Режија: Дину Кристиан (Румунија). Жанр: документарни. Трајање: 26:52.


Quote: Није то тако баш као што ти мислиш. Ја идем скоро сваке године у Црну Гору. У Црној Гори има више од 25 одсто становништва чине Шиптари и муслимани, а има и негде око 4 одсто Хрвата. Сви они су били за независну Црну Гору, То јест зависну од ЗОГ-а. Црна Гора је мала, не знам колко има становника, али мислим да им је број негде око 700,000 становника. Мило Ђукановић је потплаћивао Србе из ЦГ, да гласају на реферндуму за независност ЦГ. Мило Ђукановић има велику сарадњу са Шиптарима, и уз помоћ њих се и држи на власти. Што се тиче Срба, па гласало је 57 одсто да су за заједничку државу са Србијом. Тако да су Срби тамо победили и поред тог потплаћивања. Не зна се тачан број Срба у ЦГ, јер се Муслимани изјашњавају као Црногорци, уствари то су и највеће Црногорчине тамо, а прави Црногорци су тамо Срби. Ја неког могу да назовем Црногорцем, али исто тако могу и да неког назовем Пироћанцем. Значи то су Срби и око тога нема компромиса. Не знам да ли је неко пролазио кроз онај тунел у Црној Гори, ја јесам. То је један међу најбољим тунелима у Европи, који је направљен од илегално зарађених пара, па сами проценити зашто је референдум био пар месеци после потпуне завршнице тунела. Ево на приморју од Улциња, Бара, па све до Петровца, има највише тих усташа(је онај који мрзи Србе), јер тамо има највише Шиптара, и Муслимана, и логично највише мешовитих бракова. Сепаратисти у Црној Гори су углавном мафијаши, битанге и други... Њима се чак гаде Српкиње из Црне Горе јер су оне доста верне својим мужевима, и праве домаћице. Мени се највише свиђају Српкиње из ЦГ јер су за породичне вредности. А Црногорчине (усташе), како да их већ назовем, воле Муслиманке, и Шиптарке, јер како они кажу "нису конзервативне". Права персонификација Муслимана у ЦГ, је Ђогани, Луна, Бит Стрит, и сличан шљам. Тешко да ће неко смувати Црногорку(Српкињу), јер њих буквално мораш да жениш, што много поштујем. Испали сам се милион пута Тако да их више не мувам, само мувам тамо Београђанке, и друге. Много је јадан тамо поштени народ, и они много мање имају пара од нас који живе овде. Тамо ти сепаратисти дркају на Америку. Кажу они а нећемо ми у Европу, не треба нама евро, него треба нам долар. Познајем једног таквог. Каже он мени - " ко је тај Београд, шта он хоће? Нек само крену на нас тенковима, срушићемо ми мостове, и артиљеријом напасти нас". Пазите те битанге колко су залуђени, они би да ратују са нама, само не знам с чим? Већина тих битанги мрзи своје жене, тако да тамо има највише разведених бракова. Много тамо њих пате због погубне политике, и радо причају о томе. Надам се да ће кад тад те усташе осетити гнев народа, јер народ је много бесан и очајан, да се не може ни најмање поредити са нама. Нису сви тамо битанге, и криминалци, па постоје и оних 57 одсто Срба који су били против одвајања, а неки су морали да на референдуму да потпишу Да, да би имали мало хлеба да се прехране. Кажем вам много је велика немаштина Срба тамо, и то поготову оних који нису близу мора, немаштина која не може да се мери са овом у тренутној граници Србије. Можете мислити колко је људи купљено. Тачно им видиш велику тугу и жалост у очима кад причаш са њима, и много су бесни због свега. Данас је тешко наћи нормалну девојку, ја се надам да ћу оженити неку из Црне Горе, јер тамо су најздравије што се тиче свих традиционалних вредности, а и најлепше су ми тамо девојке - праве српске домаћице. Могу о њима до сутра да причам. Надам се да ћемо се кад тад обрачунати са тим бандитима који разапињу наш народ. Да тамо у ЦГ, недо ти бог да ти се деси неки квар на колима, или било шта, рецимо да ти се деси квар на бојлеру, веш машини, не би нашао мајстора за то. Поштени људи тамо немају пара тако да не могу да уложе паре у било какав посао. Имају пара само битанге мафијаши и други... које поштен посао не занима.